CELEX: 62017TN0819
Language: lt
Date: 2017-12-18 00:00:00
Title: Byla T-819/17: 2017 m. gruodžio 18 d. pareikštas ieškinys byloje Sierra / EUIPO

26.2.2018   
            
            
               LT
            
            
               Europos Sąjungos oficialusis leidinys
            
            
               C 72/39
            
         2017 m. gruodžio 18 d. pareikštas ieškinys byloje Sierra / EUIPO
   
   (Byla T-819/17)
   (2018/C 072/50)
   Proceso kalba: ispanų
   
      Šalys
   
   
      Ieškovė: Mercedes Sierra (Alikantė, Ispanija), atstovaujama advokato E. Fontes Vila
   
      Atsakovė: Europos Sąjungos intelektinės nuosavybės tarnyba
   
      Reikalavimai
   
   Ieškovė Bendrojo Teismo prašo, kad būtų nurodyta atsakovei išbraukti iš ieškovės 2016 m. „Appraisal Report“ teiginius, kuriuose ji kritikuojama dėl bendravimo stiliaus remiantis tuo, kad jame neteisingai pateikiama informacija ir pažeidžiama asmens pagrindinė teisė laisvai reikšti idėjas ir nuomonę.
   
      Ieškinio pagrindai ir pagrindiniai argumentai
   
   Šis ieškinys yra pareikštas dėl EUIPO sprendimo, priimto dėl ieškovės veiklos įvertinimo už 2016 m.
   Konkrečiai kalbant, ieškovė prašo, kad tam tikri teiginiai būtų išbraukti iš „Appraisal Report“.
   Grįsdama savo ieškinį ieškovė remiasi laisve išreikšti savo nuomonę darbe be sankcijos baimės.
   Ieškovė mano, kad jos saviraiškos teisė buvo pažeista ir kad sprendimo nepaaukštinti jos į pareigūnus (kaip ji to nusipelnė atsižvelgiant į jos kruopštumą, darbo kokybę ir rezultatus) priežastys užkerta jai kelią pasinaudoti gynybos priemonėmis.